Sign in / Join Monday, November 29, 2021 ikteb hawn… Fittex Rebħa komda ta' Hamrun Spartans fuq Sta Lucia Minn talk.mt November 29, 2021 talk.mt Hamrun S. ........3 Sta Lucia .......… 0 Wara t-telfa minima ta' 1-0 kontra Hiberninas, Hamrun Spartans irritornaw għar-rebħ u għamlu dan b'konvinzjoni meta għelbu l-isfida ta' Santa Lucia bl-iskor ta' 3-0. Kienet rebħa importanti għall-Ispartans mhux biss f'dak li għandu x'jaqsam ma' rebħ tal-punti iżda anke biex tgħolli l-moral fi staġun mimli tlugħ u nżul li kellhom s'issa. Min-naħa l-oħra, Santa Lucia kellhom il-mumenti pożittivi tagħhom iżda kull darba li ppruvaw jinfdu lid-difiża avversarja, sabu ħajt difensiv ferm kompatt u organizzat li annulla għal kollox l-attakki tagħhom. Hamrun Spartans għamlu l-intenzjonijiet tagħhom ċari mal-ftuħ tal-partita u pro­prju fl-ewwel periklu li ħolqu, fit-tielet minuta, fetħu l-iskor meta wara li rċieva minn azzjoni ta' corner, DARKO GOJKOVIC, kien fil-post it-tajjeb u minn taħt il-lasta kien pront jispara ġewwa Huma komplew jiddomi­naw u fid-29 minuta rduppjaw l-iskor meta Joseph Mbong ipprovda l-assist lil LUKE GAMBIN li permezz ta' xutt fil-baxx minn pożiz­zjoni ideali tefa' l-ballun fir-rokna tax-xibka. Fit-32 minuta, Santa Lucia wieġbu għall-ewwel darba meta Alan da Silva Souza dar tajjeb ma' difensur avversarju qabel kellu x-xutt fil-baxx tiegħu salvat mill-goalkeeper, Henry Bonello. Fl-44 minuta, Hamrun reġgħu kienu perikolużi per­mezz ta' xutt fil-baxx mid- distanza ta' Luke Gambin li iżda ġie salvat mingħajr wisq diffikultá mill-goalkeeper Julani Archibald. Wara l-mistrieħ l-Ispartans komplew jiddominaw u fis-66 minuta rebħu penalty meta Alan da Silva Souza waqqa' lil Soufiane Lagzir fil-kaxxa. Mill-11-il metru nkariga ruħu l-istess SOUFIANE LAGZIR li ma żbaljax hekk kif permezz ta' xutt b'saħħtu tefa' l-ballun fis-saqaf tax-xibka. Huma komplew fuq l- offensiva u fis-70 minuta Luke Gambin venven xutt mid-distanza li iżda għad­da jħakkek mal-wieqfa. REFEREES: Edward Spi­teri, Mark Ciantar RABA' UFF: Andrea Sciriha SKORERS: D. Gojkovic 3, L. Gambin 29, S. Lagzir 66 pen (HS) AMMONITI: J. Pisani, A. Prates (SL), I. Ntow, D. Gojkovic (HS) Artiklu preċedenti Gzira United jirritornaw għar-rebħ Artiklu li jmiss Hibernians isaħħu l-quċċata tal-Kampjonat Premier